แฟนผมมีประจำเดือนวันที่25 กพ และหมดวันที่1 มีค ผมกับแฟนได้มีอะไรกันวันที่5 โดยไส่ถุงยางแต่มันแตกและปล่อยข้างใน จากที่อ่านมา ระยะตกไข่มันต้อง14วันหลังจากประจำเดือนวันแรกไช่ไหมครับ แล้วแฟนผมมีโอกาสท้องไหม เบื้องต้นได้รับประทานยาคุมฉุกเฉินหลังจากหลั่งประมาณ30นาที
สวัสดีค่ะ หากประจำเดือนมาวันที่ 25 ก.พ. และได้มีเพศสัมพันธ์ในวันที่ 5 มี.ค. เท่ากับมีเพศสัมพันธ์ในวันที่ 9 นับตั้งแต่มีประจำเดือนมา ถือว่าเลยระยะปลอดภัยไปแล้ว โอกาสที่จะตั้งครรภ์นั้นมีได้ ดังนั้น หากถุงยางอนามัยเกิดขาด ก็จะมีโอกาสตั้งครรภ์ได้ค่ะ เพราะตัวอสุจินั้น จะสามารถอยู่ในร่างกายของฝ่ายหญิงได้นานถึง 3 วัน (หรือบางข้อมูลอาจถึง 5 วัน) ดังนั้น หากนับจากวันที่มีเพศสัมพันธ์ต่อไปอีก 3-5 วัน ก็จะกลายเป็น 12-14 วันนับจากวันแรกที่มีประจำเดือนมา ซึ่งมีโอกาสที่ไข่จะตกได้ค่ะอย่างไรก็ตาม หากได้ทานยาคุมฉุกเฉินไป โดยทานภายในไม่เกิน 12 ชั่วโมงหลังจากที่มีเพศสัมพันธ์ ยาคุมฉุกเฉินก็จะช่วยป้องกันการตั้งครรภ์ได้ประมาณ 95% ค่ะ